**Bojnord** (forscha: بجنورد; shuningdek, **Bojnūrd**, **Bujnūrd**, **Bojnoord**, **Bojnord** yoki **Bujnurd** sifatida ham romanizatsiya qilinadi) oʻrta asrlarda **Buzanjird** nomi bilan tanilgan. Bu shahar Eronning Shimoliy Xuroson viloyatining markazi. Shahar Tehrondan taxminan 701 km va Xuroson Razaviy viloyatining markazi Mashhaddan 237 km uzoqlikda joylashgan.

Tarixi
------

Mahalliy anʼanalarga koʻra, XIII asrda moʻgʻullar bosqinidan soʻng bu hudud qorai turklari tomonidan nazorat qilingan.

Bojnurd Safaviylar tomonidan turkiylarga qarshi chegaralarini himoya qilish uchun oʻrnashgan kurd Shodiyan qabilasi uchun qurilgan. Anʼanaga koʻra, shahar mudofaa devori bilan oʻralgan va oʻn bir mavze, bozorlar hamda toʻrtta masjiddan iborat boʻlgan.

1849-yilda shaharda qoʻzgʻolon koʻtarildi. Natijada shahar vayron boʻldi. Sayohatchi G. C. Napier 1876-yilda shaharga tashrif buyurgan. Bu davrda Bojnurd boshligʻi kurdlardan boʻlib, Tehrondagi markaziy hukumatga harbiy yordam uchun shaharni soliqsiz boshqarganligi aytilgan.

Shaharda 1896-1929-yillarda kuchli zilzilalar kuzatilgan. Zilzila oqibatida shahar va uning atrofi vayron boʻlgan. Shundan soʻng shaharda yangi bino va istehkomlar qurilgan. 1997-yilda 6,5 magnitudali zilzila shaharda katta vayronagarchilik va koʻplab halokatlarga sabab boʻldi.

Geografiyasi
------------

Shimoliy Xuroson viloyatining markazi — Bojnurd shahri 36 kvadrat kilometr maydonga ega. Eron shimoli-sharqidan 57 daraja, 20 daqiqa uzunlikda va 37 daraja, 28 daqiqa kenglikda, Kopedag togʻ tizmasidan janubda, Aladagʻ togʻ tizmasidan sharqda, Alborz togʻ tizmasining shimoliy qismida joylashgan. Bojnurd dengiz sathidan 1070 metr balandda joylashgan. Tehrongacha boʻlgan masofa 821 kilometrni tashkil qiladi.

Kollejlar va universitetlar
---------------------------

Bojnordda quyidagi universitetlar mavjud:

* Bojnurd universiteti
* Shimoliy Xuroson tibbiyot fanlari universiteti
* Bojnurd islomiy Azad universiteti
* Eshrag oliy taʼlim instituti (Bojnurd, Shimoliy Xuroson)
* Payam Nur Bojnurd universiteti

Taniqli shaxslar
----------------

 XX asrning (Pahlaviylar sulolasi) ko‘zga ko‘ringan Eron siyosatchisi Abdolhusayn Teymurtosh (Sardor Moazzam Xurosoniy) Bojnord shahrida tug‘ilgan.
* Abdolhusayn Teymurtosh (Sardor Muazzam Xurosoniy) XX asrning taniqli siyosatchisi (Pahlaviylar sulolasi).
* Ali-Akbar Davar — siyosatchi va sudya, Eronning zamonaviy sud tizimining asoschisi. Kazem Musaviy Bojnurdiy — tarixchi, dinshunos, yozuvchi va Eron Milliy kutubxonasi kuratori (1997-2005).
* Muhammad Davari — jurnalist, 2009-2010-yillarda Erondagi saylov noroziliklarida hibsga olingan.
* Ehson Xushbaxt — kino tanqidchi, Boloniyadagi (Italiya) Il Cinema Ritrovato rejissyori.

Iqlimi
------

Bojnord Köppen iqlim tasnifiga koʻra sovuq va yarim quruq iqlimga ega.

Manbalar
--------

1. ↑  „Maps, Weather, and Airports for Bojnurd, Iran".
2. ↑  Bojnord can be found at GEOnet Nom Serveri, at this link, by opening the Advanced Search box, entering "-3056548" in the "Unique Feature Id" form, and clicking on "Search Database".
3. ↑  „Tehran".
4. ↑  „Distance from Bojnurd to Mashhad". *www.distancecalculator.net*. Qaraldi: 23-iyun 2022-yil.
5. 1 2 3 4  Ehlers, Eckart; Bosworth, C. E. (1989). "BOJNŪRD". *Encyclopedia Iranica* **IV**. .
6. ↑  „Earthquake Toll Rises in Iran as Aftershocks Hit". *Reuters*. Tehran, Iran: ReliefWeb (5-fevral 1997-yil). Qaraldi: 10-mart 2022-yil.
7. ↑  „Bojnord" (en). *www.visitiran.ir*. Qaraldi: 5-iyun 2022-yil.
8. ↑  „دانستنیهایی از استان خراسان شمالی".
9. ↑  „Köppen Climate Classification: How to Use the Other Plant Map" (en-US). *Lawnstarter* (22-oktabr 2019-yil). Qaraldi: 23-iyun 2022-yil.